12.12.2022
SK
Úradný vestník Európskej únie
L 318/117
(4)
Vykonávacie rozhodnutie Komisie (EÚ) 2022/728 (6) bolo určené Belgicku, Nemecku, Grécku, Francúzsku, Cypru, Lotyšsku, Luxembursku, Malte, Holandsku, Rumunsku a Švédsku.
V uvedenom rozhodnutí Komisia zistila, že traťové ciele výkonnosti v oblasti nákladovej efektívnosti zahrnuté do návrhu plánu výkonnosti Švédska na tretie referenčné obdobie nie sú v súlade s celoúnijnými cieľmi výkonnosti, a vydala odporúčania na revíziu daných cieľov.
(5)
V reakcii na útočnú vojnu Ruska voči Ukrajine, ktorá sa začala 24. februára 2022, zaviedla Únia reštriktívne opatrenia, ktorými sa ruským leteckým dopravcom, všetkým lietadlám registrovaným v Rusku a všetkým lietadlám neregistrovaným v Rusku, ale vo vlastníctve alebo v prenájme, prípadne pod inou kontrolou akejkoľvek ruskej fyzickej alebo právnickej osoby, subjektu alebo orgánu, zakazuje prílet na územie Únie a odlet z územia Únie, alebo prelet nad územím Únie.
Tieto reštriktívne opatrenia a protiopatrenia prijaté Ruskom viedli k zmenám v letovej prevádzke v európskom vzdušnom priestore.
Niektoré členské štáty vrátane Švédska boli závažne postihnuté výrazným znížením počtu preletov vo vzdušnom priestore, ktorý patrí pod ich právomoc.
Na úrovni celej Únie je však pozorovaný vplyv na počet letov len obmedzený v porovnaní s prudkým znížením letovej prevádzky v celej Európe v dôsledku vypuknutia pandémie COVID-19.
(6)
Švédsko 13. júla 2022 predložilo Komisii na posúdenie revidovaný návrh plánu výkonnosti na RO3 (ďalej len „revidovaný návrh plánu výkonnosti“).
(7)
Orgán na preskúmanie výkonnosti, ktorý podľa článku 11 ods.
2 nariadenia (ES) č. 549/2004 pomáha Komisii pri realizácii systému výkonnosti, predložil Komisii správu so svojimi odporúčaniami k posúdeniu revidovaného návrhu plánu výkonnosti.
(8)
Podľa článku 15 ods.
1 vykonávacieho nariadenia (EÚ) 2019/317 Komisia posúdila súlad cieľov výkonnosti na miestnej úrovni uvedených v revidovanom návrhu plánu výkonnosti na základe kritérií posudzovania stanovených v bode 1 prílohy IV k uvedenému vykonávaciemu nariadeniu a s prihliadnutím na miestne okolnosti.
Svoje posúdenie jednotlivých kľúčových oblastí výkonnosti a s nimi súvisiacich cieľov výkonnosti Komisia doplnila o preskúmanie prvkov stanovených v bode 2 prílohy IV k uvedenému vykonávaciemu nariadeniu.
(9)
Základná prognóza objemu dopravy útvaru Eurocontrolu pre štatistiku a prognózy (ďalej len „STATFOR“) uverejnená v júni 2022 zohľadňuje zmenené okolnosti uvedené v odôvodnení (5).
Na základe uvedenej prognózy Komisia konštatuje, že Švédsko naďalej čelí výrazne zhoršenému výhľadu letovej prevádzky na zvyšok RO3 v dôsledku útočnej vojny Ruska voči Ukrajine.
Keďže tieto zmenené okolnosti majú značný vplyv na ciele výkonnosti uvedené v revidovanom návrhu plánu výkonnosti, mali by sa zohľadniť pri posudzovaní uvedených miestnych cieľov výkonnosti.
POSÚDENIE KOMISIE
Posúdenie cieľov výkonnosti v kľúčovej oblasti výkonnosti zameranej na bezpečnosť
(10)
V kľúčovej oblasti výkonnosti zameranej na bezpečnosť posúdila Komisia na základe kritéria stanoveného v bode 1.1 prílohy IV k vykonávaciemu nariadeniu (EÚ) 2019/317 súlad cieľov, ktoré predložilo Švédsko, v oblasti účinnosti riadenia bezpečnosti poskytovateľmi leteckých navigačných služieb.
(11)
Toto sú ciele výkonnosti na miestnej úrovni v oblasti bezpečnosti, ktoré Švédsko navrhuje pre hlavného poskytovateľa leteckých navigačných služieb, konkrétne LFV, v súvislosti s účinnosťou riadenia bezpečnosti, rozdelené podľa jednotlivých cieľov riadenia bezpečnosti a vyjadrené ako úroveň plnenia cieľov:
(6) Vykonávacie rozhodnutie Komisie (EÚ) 2022/728 z 13. apríla 2022 o nesúlade niektorých cieľov výkonnosti uvedených v návrhoch národných plánov výkonnosti alebo plánov výkonnosti funkčných blokov vzdušného priestoru, ktoré predložili Belgicko, Nemecko, Grécko, Francúzsko, Cyprus, Lotyšsko, Luxembursko, Malta, Holandsko, Rumunsko a Švédsko na základe nariadenia Európskeho parlamentu a Rady (ES) č. 549/2004, s celoúnijnými cieľmi výkonnosti na tretie referenčné obdobie a ktorým sa stanovujú odporúčania na revíziu týchto cieľov (Ú. v.
EÚ L 135, 12.5.2022, s. 4).